text: Li baron sont par le palais assis.
   Et li espose cuert a saint Alexis:
   "Sire," fait ele, "mout vos torble li vis."
   "Chiertes, puchiele, or m’aproce me fins.
   Grant paor ai por chou, le te plevis:
   Vois ke chi a de ches noirs anemis;
   PageV01P310
   Dolent chelui ki en lor mains ert mis!
   Diu en ai jou de mes dos piés requis,
   Le saint sepulcre ou il fut mors et vis:
   Encor est chi li palme et li espis
   K'ai en l’honor saint Abraham cueillis.
   A men cavet, kant en le tiere ierc mis,
   Le me plant on, si sera lues repris.
   Dius le te mire les biens ke me fesis:
   Esforche toi de quierre paradis.
  